**Jyllinge Minigolf Klub**

**Referat fra Generalforsamling d. 6. marts 2023**

Tilstede var 25 medlemmer samt bestyrelsen.

Dagsorden:

1. Valg af dirigent og referent: Anne blev valgt til dirigent og kunne konstatere at generalforsamlingen er lovligt indkaldt. Lene blev valgt til referent.
2. Bestyrelsens beretning: Beretningen blev læst højt af Lis.
3. Det reviderede regnskab: Regnskabet var udsendt med indkaldelsen og der var ikke nogen spørgsmål.
4. Forslag: Der var ikke indkommet forslag.
5. Fastansættelse af kontingent for 2024: Bestyrelsen forslår 250 kr. for voksne og 150 for børn. Vedtaget.
6. Valg til bestyrelsen: På valg var: Lis Humle Jørgensen og Jørgen Henriksen. Begge blev genvalgt. Valg af suppleanter: Ethel Pedersen og Connie Michelsen blev valgt. Inge Merete Eliasen ønskede ikke genvalg. Vi takker Inge Merete for hendes arbejde.
7. Valg af revisor og revisorsuppleant: Svend Laursen og Hans Byrdal modtog genvalg.
8. Eventuelt: 1) Banerne er blevet internationalt godkendt for 2023 og 2024. Vi har modtaget et fint certifikat. 2) Fremvisning af grønne jakker, som vagterne kan bære, således man kan se hvem der er ansvarlig. Jakkerne koster 400 kr. + 20 kr. for at få eget navn på. 3) Der er gået en vandledning og vi er bange for at den udgift, som kommunen derved får, kan have indflydelse på om væggen mod P-pladsen bliver gjort i stand. 4) Det vil koste godt 100.000 at få lagt nyt filt på banerne. Det er penge, som er lagt til side til formålet på en konto til vedligeholdelse. 5) Connie, som nu har ansvaret for telefon og vagtliste gør opmærksom på at **vagterne skal spritte vore materialer** af som vi gjorde under corona.

Anne takkede for god ro og orden.

Efterfølgende havde vi en hyggelig snak over en bid brød.

Med venlig hilsen

Lene